Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите Томислав Цветковски со службена легитимација број 28-0004 и Нена Велковска со службена легитимација број 28-0021 изврши редовен инспекциски надзор над субјектот на инспекциски надзор Црвен крст на Р.С.Македонија Општинска организација Битола- Давател на социјални услуги, со седиште Ул. ,,Филип Втори Македонски бр. 54 Битола, Битола застапуван од Секретарот Димитар Лазаревски и со Записник ИП1 број 16-461 од 03.11.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023), го донесе следното

**Р Е Ш Е Н И Е**

Се наредува на Димитар Лазаревски, Секретар на Црвен крст на Р.С.Македонија Општинска организација Битола (во натамошниот текст: Давателот на услугите), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

 1. Давателот на услугата во сите предмети, да обезбеди докази за личниот асистент дека ги исполнува условите за давање на услугата лична асистенција и тоа: за здравствена способност за вршење на дејноста, за степен на образование, дека не му е одземена или ограничена деловната способност, дека не му е одземено вршењето на родителското право, дека не му е изречена осуда за кривично дело со казна затвор над шест месеци, дека не му е изречена забрана за вршење на должност, дејност и професија, согласност член 106 од Законот и член 26 став 1 алинеја 1,2,3,4,5 и 6 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција.

 **Рокот за извршување на изречената инспекциска мерка изнесува 30 дена од приемот на решението**

 2.Давателот на услугата, да обезбеди соодветен број на координатори за координација на работата, односно еден координатор на најмногу 20 лични асистенти, со стекната општа лиценца за вршење стручни работи во центар за социјални услуги во домот, согласно член 236 став 2 алинеја 2 од Законот и член 23 алинеја 1 и член 24 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019).

 **Рокот за извршување на изречената инспекциска мерка изнесува 60 дена од приемот на решението**

 3. Давателот на услугата, односно координаторот да врши непосреден увид во домот на корисникот најмалку еднаш месечно, односно да следи дали услугата од личниот асистент се дава континуирано и квалитетно, согласно член 106 од Законот и член 25 став 1 алинеја 4 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019).

 **Рокот за извршување на изречената инспекциска мерка изнесува 30 дена од приемот на решението**

 4.Давателот на услугата, односно координаторот да организира координативни состаноци со личните асистенти еднаш неделно, на состаноците да води записници од кои ќе може да се утврди дискусијата за сите околности кои влијаат врз давањето на услугата, согласно член 106 од Законот и член 25 став 1 алинеја 9 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019).

 **Рокот за извршување на изречената инспекциска мерка изнесува 30 дена од приемот на решението**

 5. Раководното или друго овластено лице во Давателот на социјални услуги се задолжува, веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Томислав Цветковски со службена легитимација број 28-0004, Нена Велковска со службена легитимација број 28-0021 изврши редовен инспекциски надзор над субјектот на инспекциски надзор Црвен крст на Р.С.Македонија Општинска организација Битола, со седиште на седиште Ул.,,Филип Втори Македонски бр. 54 Битола, застапуван од Секретарот на Давателот на социјални услуги и состави Записник ИП1 број 16-461 од 03.11.2023 година, во кој се констатирани недостатоци и неправилности во постапувањето на Давателот на социјалните услуги во постапката за давање на услуга лична асистенција.

Врз основа на изнесеното се одлучи како во диспозитивот на ова решение.

Жалбата не го задржува извршувањето на решението согласно член 340 став 2 од Законот.

 **Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-461 од 13.11. 2023 година.

 Инспектори за социјална заштита:

 **Томислав Цветковски**

 **Нена Велковска**